กทม.รับรายงานเหตุระเบิดในพื้นที่ สั่งประชุมร่วมกับหน่วยงานที่เกี่ยวข้องเพื่อติดตามสถานการณ์อย่างใกล้ชิด
กทม.รับรายงานเหตุระเบิดในพื้นที่สั่งประชุมร่วมกับหน่วยงานที่เกี่ยวข้องเพื่อติดตามสถานการณ์อย่างใกล้ชิด พล.ต.อ.อัศวินขวัญเมืองผู้ว่าราชการกรุงเทพมหานคร  ได้รับรายงานเหตุเกิดความไม่ปลอดภัยในหลายพื้นที่  พร้อมเรียกประชุมด่วนทุกหน่วยงานที่เกี่ยวข้องในเวลา11.30 น.ที่ศาลาว่าการกรุงเทพมหานครเพื่อติดตามและประเมินสถานการณ์พร้อมวางมาตรการเฝ้าระวังดูแลความปลอดภัยในพื้นที่กรุงเทพมหานครขณะเดียวกันนพ. พรเทพแซ่เฮ้งผู้อำนวยการศูนย์บริการการแพทย์ฉุกเฉินกรุงเทพมหานคร(ศูนย์เอราวัณ) เปิดเผยว่าจากเหตุระเบิดในพื้นที่ได้พบวัตถุต้องสงสัยบริเวณสถานีบีทีเอสช่องนนทรีซึ่งเจ้าหน้าที่สถานีดับเพลิงและกู้ภัยบางรักได้เข้าถึงที่เกิดเหตุจำนวน2 จุดคือบริเวณหน้าคิงเพาเวอร์มหานครซึ่งส่งผลให้มีผู้ได้รับบาดเจ็บจำนวน2 คน  ขณะเดียวกันยังได้เกิดเหตุขึ้นที่บริเวณพระราม9 ซอย57 ซึ่งผู้ได้รับบาดเจ็บและนำส่งโรงพยาบาลสิรินธร2 คนและบริเวณศูนย์ราชการแจ้งวัฒนะโดยในจุดนี้เบื้องต้นยังไม่ได้รับรายงานผู้บาดเจ็บอย่างไรก็ตามเจ้าหน้าที่ได้ปิดพื้นที่เพื่อเก็บกู้วัตถุระเบิดและหาหลักฐานเพิ่มเติมว่าเป็นการเชื่อมโยงเหตุระเบิดในพื้นอื่นอีกหรือไม่